Ericu950/Stoicheia-meter-silver huggingface dataset:
οὐκ ἐθέλων μόχθῳ τε καὶ ἕλκεϊ θυμὸν ἀλύων
ἔνθα τότ ἰχθυβόλων θράσος ἔγρεται ἄγχι δὲ νῆας
εὐκώπους ἐλόωσιν ἐπειγομένοισιν ἐρετμοῖς
πολλὴ δὲ σμαραγή πολλὴ δἀνὰ πόντον ἀϋτὴ
σπερχομένων τέτρηχε καὶ ἀλλήλους ἐς ἄεθλον
κεκλομένων φαίης κεν ἐνύαλιον πόνον ἀνδρῶν
δέρκεσθαι τοίη γὰρ ἐνὶ φρεσὶν ἵσταται ἀλκή
τόσσος δὲ φλοῖσβός τε καὶ ἵμερος ἰωχμοῖο
τῶν μέν τις καὶ τῆλε δυσηχέα δοῦπον ἀκούσας
αἰπόλος ἤ βαθύμαλλον ἐν ἄγκεσι πῶϋ κομίζων
ἢ δρυτόμος πεύκης ὀλετήρ ἢ θῆρας ἐναίρων
θαμβήσας πόντου τε καὶ ᾐόνος ἐγγὺς ἱκάνει
στὰς δὲ κατὰ προβλῆτος ὑπερφίαλον πόνον ἀνδρῶν
φυλόπιδος βυθίης θηήσατο καὶ τέλος ἄγρης
εὐπάγλου τοὺς δὑγρὸς Ἄρης ἄσβεστος ὀρίνει
ἔνθ ὁ μὲν ἐν παλάμῃσι τανυγλώχινα τρίαιναν
πάλλει ὁ δὀξείης ἀκίδος βέλος οἱ δὲ φέρουσιν
εὐκαμπῆ δρεπάνην ὁ δέ τις βουπλῆγα τιταίνει
ἀμφιτόμον πᾶσιν δὲ πόνος πᾶσιν δὲ σιδήρου
χεῖρας ἐφοπλίζει βριαρὴ γένυς ἄγχι δὲ θῆρα
βάλλουσ οὐτάζουσι καταΐγδην ἐλόωντες
αὐτὰρ ὅ γἠνορέης μὲν ὑπερφιάλοιο λέλησται
οὐδ ἔτ ἔχει γενύεσσι καὶ ἱέμενός περ ἐρύκειν
νῆας ἐπεσσυμένας πτερύγων δὑπεραχθέϊ ῥιπῇ
ἄκρῃ τἀλκαίῃ βύθιον διὰ κῦμα λαχαίνων
ἔμπαλιν ἐς πρύμνας ὠθεῖ νέας ἔργα δἐρετμῶν
ἀνδρῶν τἠνορέην γνάμπτει πάλιν ἠΰτ ἀήτης
ἀντίβιος πρώρῃσιν ἐναντία κῦμα κυλίνδων
τῶν δἐνοπὴ κέκληγεν ἐφιεμένων πονέεσθαι
κῦμα δἅπαν λύθροιο φορύσσεται ἐκχυμένοιο
ὠτειλαῖς ὀλοῇσι τὸ δὲ ζέει ἄπλετον ὕδωρ
αἵματι κητείῳ γλαυκὴ δἐρυθαίνεται ἃλμη
ὡς δὅτε χειμερίοιο κατερχομένου ποταμοῖο
κόλπον ἐς οἰδματόεντα λόφων ἀπὸ μιλτοκαρήνων
ἰλὺς αἱματόεσσα κυλίνδεται ὕδατος ὁρμῇ
κιρναμένη δίνῃσιν ἑκὰς δἐρυθαίνεται ὕδωρ
ξανθῆς ἐκ κονίης λύθρος δἔχει ὥστε θάλασσαν
φοίνιος ἐν προχοῇσι δαϊζομένου βελέεσσιν
ἐν δέ οἱ ὠτειλῇσιν ἀφυσσάμενοι ῥόον ἄντλου
πευκεδανὸν στάζουσ ἡ δἕλκεσι μισγομένη ἃλς
ἠΰτε πυρκαϊὴ ὀλοώτατον ἧψεν ὄλεθρον
ὡς δὲ Διὸς μάστιγι βαλεῖ τρόπιν αἰθέριον πῦρ
πόντου ἀμειβομένην νέμεται δέ μιν αἰθαλόεσσα
ῥιπή τὴν δἔτι μᾶλλον ἐποτρύνουσα κορύσσει
μισγομένη δίοισιν ὁμοῦ πυρσοῖσι θάλασσα
ὣς κείνου χαλεπάς τε βολὰς ὀδύνας τε κορύσσει
ἄντλου πυθομένοιο δυσαέος ἄγριον ὕδωρ
ἀλλ ὅτε μιν δμηθέντα πολυτμήτοις ὀδύνῃσιν
ἤδη λευγαλέοιο παρὰ προθύροις θανάτοιο
μοῖρα φέρῃ τότε δή μιν ἀναψάμενοι ποτὶ χέρσον
γηθόσυνοι σύρουσιν ὁ δἕλκεται οὐκ ἐθέλων περ
πολλῇσι γλωχῖσι πεπαρμένος ἠΰτε γόμφοις
νευστάζων ὀλοοῖο μόρου τέλος οἰνοβαρείων
οἱ δὲ μέγαν νίκης παιήονα κυδαίνοντες
εἰρεσίῃ σπέρχοντες ἐπικλάζουσι θαλάσσῃ
ὀξὺν ἐπειγομέναις ἐλάταις νόμον ἀείδοντες
ὡς δὁπότ εἰναλίοιο διακρινθέντος Ἄρηος
νῆας ἀναψάμενοι νηῶν ἐπιβήτορας ἄνδρας
δυσμενέας ποτὶ χέρσον ἐπειγόμενοι κατάγωσι
γηθόσυνοι νίκης δὲ διαπρύσιον βοόωσι
ναυμάχον εἰρεσίης παιήονα τοὶ δἀέκοντες
ὣς οἵ γαἰνοπέλωρον ἀναψάμενοι δάκος ἅλμης
γηθόσυνοι κατάγουσιν ἐπ ᾐόνας ἀλλ ὅτε χέρσῳ
ἐμπελάσῃ τότε δή μιν ἐτήτυμος ὦρσεν ὄλεθρος
λοίσθιος ἀσπαίρει τε διαξαίνει τε θάλασσαν
σμερδαλέαις πτερύγεσσιν ἅτ εὐτύκτῳ περὶ βωμῷ
ὄρνις ἑλισσομένη θανάτου στροφάλιγγι κελαινῇ
δύσμορος ἦ μάλα πολλὰ λιλαίεται οἴδμαθ ἱκέσθαι
ἀλλά οἱ ἠνορέης λέλυται σθένος οὐδέ τι γυῖα
πείθεται ἐς χέρσον δὲ καθέλκεται αἰνὸν ἀΐσθων
φορτὶς ὅπως εὐρεῖα πολύζυγος ἥν τε θαλάσσης
ἀνέρες ἐξερύουσιν ἐπὶ τραφερὴν ἀνάγοντες
χείματος ἱσταμένοιο μεταπνεῦσαι καμάτοιο
ποντοπόρου βριθὺς δὲ πόνος ναύτῃσι μέμηλεν
ὣς οἵ γὀβριμόγυιον ἐπὶ χθόνα κῆτος ἄγουσι
πλῆσεν δᾐόνα πᾶσαν ὑπ ἀπλάτοις μελέεσσι
κεκλιμένοις τέταται δὲ νέκυς ῥίγιστος ἰδέσθαι
τοῦ μέν τις φθιμένοιο καὶ ἐν χθονὶ πεπταμένοιο
εἰσέτι δειμαίνει πελάσαι δυσδερκέϊ νεκρῷ
ταρβεῖ τοὐκέτ ἐόντα καὶ οἰχομένοιό περ ἔμπης
πεφρικὼς αὐτοῖσιν ἐνὶ γναθμοῖσιν ὀδόντας
ὀψὲ δὲ θαρσήσαντες ἀολλέες ἀμφαγέρονται
θάμβεϊ παπταίνοντες ἐρείπιον ὠμηστῆρος
ἔνθ οἱ μὲν γενύων ὀλοὰς στίχας ἠγάσσαντο
δεινοὺς χαυλιόδοντας ἀναιδέας ἠΰτ ἄκοντας
τριστοιχεὶ πεφυῶτας ἐπασσυτέρῃσιν ἀκωκαῖς
ἄλλοι δὠτειλὰς πολυδηρίτοιο πελώρου
χαλκοτόρους ἀφόωσιν ὁ δὀξύπρωρον ἄκανθαν
θηεῖται σμερδνοῖσιν ἀνισταμένην σκολόπεσσιν
ἄλλοι δἀλκαίην ἕτεροι πολυχανδέα νηδὺν
καὶ κεφαλὴν ἀπέλεθρον ὁρώμενοι ἠγάσσαντο
καί τις ἀνὴρ ὁρόων βλοσυρὸν δάκος Ἀμφιτρίτης
ἤθεσιν ἐν τραφεροῖσι πολὺ πλέον ἠὲ νέεσσι
δηθύνων ἑτάροισι μετέννεπεν ἐγγὺς ἐοῦσι
Γαῖα φίλη θρέπτειρα σὺ μὲν τέκες ἠδ ἐκόμισσας
φορβῇ χερσαίῃ κόλποις δἐνὶ σεῖο θάνοιμι
ἦμαρ ὅτ ἀντήσειε τὸ μόρσιμον ἔργα δὲ πόντου
εὐμενέοι χέρσῳ δὲ Ποσειδάωνα σέβοιμι
μηδέ μἐν ἀργαλέοις ὀλίγον δόρυ κύμασι πέμποί
μηδ ἀνέμους νεφέλας τε κατ ἠέρα παπταίνοιμι
οὐ γὰρ ἁλὸς ῥοθίων τόσσος φόβος οὐδ ἀλεγεινῆς
ἀνδράσι ναυτιλίης καὶ ὀϊζύος ἣν μογέουσιν
αἰεὶ δυσκελάδοισι συνιππεύοντες ἀέλλαις
οὐδ ἅλις ὀλλυμένοις διερὸς μόρος ἀλλ ἔτι τοίους
δαιτυμόνας μίμνουσιν ἀτυμβεύτου δὲ τάφοιο
θηρείου λαιμοῖο μυχοὺς πλήσαντο τυχόντες
δειμαίνω τοίων ἀχέων τροφόν ἀλλά θάλασσα
χαῖρέ μοι ἐκ γαίης ἕκαθεν δἐμοὶ ἤπιος εἴης
κήτεα μὲν τοίοισιν ἐδῃώσαντο πόνοισιν
ὅσσα δέμας προβέβηκεν ὑπερφυές ἄχθεα πόντου
ὅσσα δὲ βαιοτέρων μελέων λάχε τοῖσι καὶ ἄγρη
βαιοτέρη θήρεσσι δἐοικότα τεύχε ἔασι
μείονες ὁρμιαί μείων γένυς ἀγκίστροιο
φορβὴ παυροτέρη γενύων δόλος ἀντὶ δὲ ῥινῶν
αἰγοδόρων ἁψῖδες ἀναπτόμεναι κολοκύντης
ἀζαλέης θήρειον ἄνω δέμας αὖ ἐρύουσι
Λάμνης δὲ σκύμνοισιν ὅτ ἀντήσωσ ἁλιῆες
πολλάκι καὶ τροπὸν αὐτόν ἐπαρτέα δεσμὸν ἐρετμοῦ
λυσάμενοι προὔτειναν ἐν οἴδμασιν ἡ δἐσιδοῦσα
ἔσσυτο καὶ γενύων προΐει μένος αἶψα δὲ σειρῇ
ἐνσχόμενοι μίμνουσιν ἅτ ἐν δεσμοῖσιν ὀδόντες
ἀγκύλοι ἔνθεν ἔπειτα πόνος ῥήϊστος ὀλέσσαι
λάμνην τριγλώχινος ὑπὸ ῥιπῇσι σιδήρου
ἔξοχα δἐχθοδοποῖς ἐνὶ κήτεσι μαργαίνουσι
λαιμῷ λαβροσύνῃ τε κυνῶν ὑπέροπλα γένεθλα
ἔξοχα δὑβρισταὶ καὶ ἀγήνορες οὐδέ κεν ἄν τι
ἀντόμενοι τρέσσειαν ἀναιδείην ἀχάλινον
αἰεὶ κυμαίνουσαν ἐπὶ φρεσὶ λύσσαν ἔχοντες
πολλάκι δἰχθυβόλοισι καὶ ἐς λίνον ἀΐξαντες
κύρτοις τἐμπελάσαντες ἐδηλήσανθ ἁλιεῦσιν
ἄγρην ἰχθυόεσσαν ἑὴν φρένα πιαίνοντες
τοὺς δέ τις ἀσπαλιεὺς δεδοκημένος ἰχθύσιν αὐτοῖς
πείρας ἀγκίστρῳ μενοεικέα ληΐδα θήρης
ῥηϊδίως ἐρύσει περὶ γαστέρα μαιμώοντας
Φώκῃ δοὐκ ἄγκιστρα τετεύχαται οὔτε τις αἰχμὴ
τρίγλυφος ἥ κεν ἕλοι κείνης δέμας ἔξοχα γάρ μιν
ῥινὸς ὑπὲρ μελέων στερεὴ λάχεν ὄβριμον ἕρκος
ἀλλ ὅτ ἐϋπλεκέεσσι λίνοις περικυκλώσωνται
φώκην ἀσπαλιῆες ἐν ἰχθύσιν οὐκ ἐθέλοντες
δὴ τότε τοῖς κραιπνοί τε πόνοι σπουδή τε καθέλκειν
δίκτυον ἐς ῥηγμῖνας ἐπεὶ φώκην μεμαυῖαν
οὐκ ἂν ἐρητύσειε καὶ εἰ μάλα πολλὰ παρείη
δίκτυα ῥηϊδίως δὲ βίῃ τὀνύχων θὑπ ἀκωκαῖς
ῥήξει τἀΐξει τε καὶ ἔσσεται ἰχθύσιν ἄλκαρ
εἰλομένοις μέγα δἄλγος ἐνὶ φρεσὶν ἀσπαλιήων
ἀλλ ἤν μιν καθέλωσιν ὑποφθαδὸν ἐγγύθι γαίης
ἔνθα δὲ καὶ τριόδοντι καὶ ἰφθίμοις ῥοπάλοισι
δούρασί τε στιβαροῖσι καταΐγδην ἐλόωντες
ἐς κροτάφους πέφνουσιν ἐπεὶ φώκῃσιν ὄλεθρος
ὀξύτατος κεφαλῆφιν ἱκάνεται οὐταμένῃσι
ναὶ μὴν καὶ χέλυες μάλα πολλάκις ἀντιόωσαι
θήρην λωβήσαντο καὶ ἀνδράσι πῆμα γένοντο
τάων δἔπλετο μόχθος ἑλεῖν ῥήϊστος ἁπάντων
ἀνέρι θαρσαλέῳ καὶ ἀταρβέα θυμὸν ἔχοντι
εἰ γάρ τις καταδὺς κραναὴν χέλυν ἐν ῥοθίοισιν
ὕπτιον ἀνστρέψειεν ἐπ ὄστρακον οὐκέτι κείνη
πολλὰ καὶ ἱεμένη δύναται μόρον ἐξαλεείνειν
ὕψι δἀναπλώει κοῦφον πλόον ἀσπαίρουσα
ποσσίν ἁλὸς μεμαυῖα γέλως δἔχει ἀγρευτῆρας
τὴν δὁτὲ μὲν θείνουσι σιδηρείῃσι βολῇσιν
ἄλλοτε δἐν βροχίδεσσιν ἀναψάμενοι μεθέπουσιν
ὡς δὅτε νηπίαχα φρονέων πάϊς οὐρεσίφοιτον
ἀνστρέψῃ τρηχεῖαν ἑλὼν χέλυν ἡ δἐπὶ νῶτα
κεκλιμένη μάλα πολλὰ λιλαίεται οὖδας ἱκέσθαι
ῥικνὰ ποδῶν σείουσα καὶ ἀγκύλα γούνατα μόχθῳ
πυκνὸν ἐπασπαίρουσα γέλως δἔχει ὅς κεν ἴδηται
ὣς κείνης ὁμόφυλον ἁλὸς δάκος ὕπτιον ἅλμῃ
ἐμφέρεται λωβητὸν ὑπ ἀνδράσιν ἰχθυβόλοισι
πολλάκι δἐς τραφερὴν ἀνανίσσεται ἐκ δὲ βολάων
ἠελίου φολίδας περιδαίεται αὖα δὲ γυῖα
ἐς πόντον φορέει τὴν δοὐκέτι καὶ μεμαυῖαν
κῦμα μέλαν δέχεται φορέει δέμιν ἠδὲ κυλίνδει
ὕψι μάλ ἱεμένην νεάτης ἁλός οἱ δἐσιδόντες
ἰχθυβόλοι μάλα ῥεῖα καὶ ἀσπασίως ἐδάμασσαν
δελφίνων δἄγρη μὲν ἀπότροπος οὐδὲ θεοῖσι
κεῖνος ἔτ ἐμπελάσειε θυτὴρ φίλος οὐδέ κε βωμῶν
εὐαγέως ψαύσειεν ὁμωροφίους δὲ μιαίνει
ὅς κεν ἑκὼν δελφῖσιν ἐπιφράσσηται ὄλεθρον
ἶσα γὰρ ἀνδρομέοισιν ἀπεχθαίρουσι φόνοισι
δαίμονες εἰναλίων ὀλοὸν μόρον ἡγητήρων
ἶσα γὰρ ἀνθρώποισι νοήματα καὶ προπόλοισι
Ζηνὸς ἁλιγδούποιο τὸ καὶ φιλότητι γενέθλης
κέχρηνται μέγα δεἰσὶ συνάρθμιοι ἀλλήλοισιν
ἤδη γὰρ δελφῖνες ἐνηέες ἀνδράσιν οἵην
ἄγρην εὐθήρητον ἐπ ἰχθύσιν ὡπλίσσαντο
νήσῳ ἐν Εὐβοίῃ μετὰ κύμασιν Αἰγαίοισιν
εὖτε γὰρ ἑσπερίης θήρης πόνον ἐγκονέωσιν
ἰχθυβόλοι νεπόδεσσι πυρὸς φορέοντες ὁμοκλήν
ἴπνου χαλκείοιο θοὸν σέλας οἱ δἐφέπονται
δελφῖνες σύνθηρον ἐπισπεύδοντες ὄλεθρον
ἔνθ οἱ μὲν τρομέοντες ἀποτροπάδην ἀλέονται
ἰχθύες οἱ δἔκτοσθεν ἐπαΐσσοντες ὁμαρτῆ
δελφῖνες φοβέουσι καὶ ἱεμένους ἐπὶ βύσσαν
τρωπᾶσθαι ποτὶ χέρσον ἀνάρσιον ἐξελόωσι
πυκνὸν ἐπιθρώσκοντες ἅτ ἀνδράσι θηρητῆρσι
θῆρα κύνες σεύοντες ἀμοιβαίῃς ὑλακῇσι
τοὺς δἀγχοῦ ποτὶ χέρσον ἀτυζομένους ἁλιῆες
ῥηϊδίως βάλλουσιν ἐϋγλώχινι τριαίνῃ
τοῖσι δἄφυκτα κέλευθα διορχεῦνται δἐνὶ πόντῳ
καὶ πυρὶ καὶ δελφῖσιν ἐλαυνόμενοι βασιλεῦσιν
ἀλλ ὁπόταν θήρης εὐαγρέος ἔργον ἄνηται
δὴ τότ ἀπαιτίζουσι παρασχεδὸν ἐμπελάσαντες
μισθὸν ὁμοφροσύνης θήρης ἀποδάσμιον αἶσαν
οἱ δοὐκ ἠνήναντο πόρον δεὐαγρέα μοῖραν
ἀσπασίως ἤν γάρ τις ὑπερφιάλως ἀλίτηται
οὐκέτι οἱ δελφῖνες ἀρηγόνες εἰσὶν ἐπ ἄγρην
καὶ μέν τις Λέσβοιο παλαίφατον ἔργον ἀοιδοῦ
ἔκλυεν ὡς δελφῖνος ὀχησάμενος περὶ νώτῳ
κῦμα μέλαν περάασκε καθήμενος ἄτρομος ἦτορ
ἀείδων καὶ πότμον ὑπέκφυγε ληϊστήρων
Ταιναρίῃ τἐπέλασσεν ἐπὶ προβολῇσι Λακώνων
καί πού τις Λίβυος κούρου πόθον οἶδεν ἀκούων
τοῦ ποτε ποιμαίνοντος ἐράσσατο θερμὸν ἔρωτα
δελφίς σὺν δἤθυρε παρ ᾐόσι καὶ κελαδεινῇ
τερπόμενος σύριγγι λιλαίετο πώεσιν αὐτοῖς
μίσγεσθαι πόντον τε λιπεῖν ξυλόχους τἀφικέσθαι
ἀλλ οὐδ ἠϊθέοιο πόθους ἐπὶ πᾶσα λέλησται
Αἰολίς οὔτι παλαιόν ἐφ ἡμετέρῃ δὲ γενέθλῃ
δελφὶς ὥς ποτε παιδὸς ἐράσσατο νησαίοιο
νήσῳ δἐνναίεσκεν ἀεὶ δἔχε ναύλοχον ὅρμον
ἀστὸς ὅπως ἕταρον δὲ λιπεῖν ἠναίνετο θυμῷ
ἀλλ αὐτοῦ μίμναζε παρέστιος ἐξέτι τυτθοῦ
σκύμνος ἀεξηθείς ὀλίγον βρέφος ἤθεσι παιδὸς
σύντροφος ἀλλ ὅθ ἵκοντο τέλος γυιαλκέος ἥβης
καί ῥὁ μὲν ἠϊθέοισι μετέπρεπεν αὐτὰρ ὁ πόντῳ
ὠκύτατος δελφὶς ἑτέρων προφερέστατος ἦεν
δή ῥα τότ ἔκπαγλόν τε καὶ οὐ φατὸν οὐδ ἐπίελπτον
θάμβος ἔην ξείνοισι καὶ ἐνναέτῃσιν ἰδέσθαι
πολλοὺς δὤρορε φῆμις ἰδεῖν σέβας ὁρμηθέντας
ἠΐθεον δελφῖνι συνηβώοντας ἑταίρους
πολλαὶ δἠϊόνων ἀγοραὶ πέλας ἦμαρ ἐπ ἦμαρ
ἱεμένων ἵσταντο σέβας μέγα θηήσασθαι
ἔνθ ὁ μὲν ἐμβεβαὼς ἄκατον κοίλοιο πάροιθεν
ὅρμου ἀναπλώεσκε κάλει δέ μιν οὔνομ ἀΰσας
κεῖνο τό μιν φήμιξεν ἔτι πρώτης ἀπὸ φύτλης
δελφὶς δἠΰτ ὀϊστός ἐπεὶ κλύε παιδὸς ἰωήν
κραιπνὰ θέων ἀκάτοιο φίλης ἄγχιστος ἵκανε
σαίνων τοὐραίῃ κεφαλήν τἀνὰ γαῦρος ἀείρων
παιδὸς ἐπιψαῦσαι λελιημένος αὐτὰρ ὁ χερσὶν
ἦκα καταρρέζεσκε φιλοφροσύνῃσιν ἑταῖρον
ἀμφαγαπαζόμενος τοῦ δἵετο θυμὸς ἱκέσθαι
αὐτὴν εἰς ἄκατον παιδὸς πέλας ἀλλ ὅτ ἐς ἅλμην
κοῦφα κυβιστήσειεν ὃ δἐγγύθι νήχετο κούρου
αὐτῇσι πλευρῇσιν ἀνὰ πλευρὰς παρενείρων
αὐτῇσι γενύεσσι πέλας γένυν ἠδὲ καρήνῳ
ἐγχρίμπτων κεφαλήν φαίης κέ μιν ἱμείροντα
κῦσσαι καὶ στέρνοισι περιπτύξαι μενεαίνειν
ἠΐθεον τοίῃ γὰρ ὀπάονι νήχετο ῥιπῇ
ἀλλ ὅτε καὶ πελάσειε παρ ᾐόσιν αὐτίκα κοῦρος
ἁψάμενος λοφιῆς διερῶν ἐπεβήσατο νώτων
αὐτὰρ ὅ γἀσπασίως παιδὸς δέμας ἔμφρονι θυμῷ
δεξάμενος φοίτασκεν ὅπῃ νόος ἠϊθέοιο
ἤλαεν εἴτ ἄρα πόντον ἐπ εὐρέα τῆλε κελεύοι
στέλλεσθ εἴθ αὔτως λιμένος διὰ χῶρον ἀμείβειν
ἢ χέρσῳ πελάειν ὁ δἐπείθετο πᾶσαν ἐφετμήν
οὔτε τις ἡνιόχῳ πῶλος τόσον ἐν γενύεσσι
μαλθακὸς εὐγνάμπτοισιν ἐφέσπεται ὧδε χαλινοῖς
οὔτε τις ἀγρευτῆρι κύων ἐθἀς ὀτρύνοντι
τόσσον ὑπεικαθέων ἐπιπείθεται ᾗ κεν ἄγῃσιν
οὔτ ἔτι κεκλομένοιο τόσον θεράποντες ἄνακτος
πειθόμενοι ῥέζουσιν ἑκούσιον ἔργον ἑκόντες
ὅσσον ὑπ ἠϊθέῳ δελφὶς φίλος ὀτρύνοντι
πείθετ ἄνευ ζεύγλης τε βιαζομένων τε χαλινῶν
οὐ μέν μιν μοῦνον φορέειν θέλεν ἀλλὰ καὶ ἄλλῳ
πείθετο τῷ μιν ἄνωγεν ἄναξ ἑός ἀν δἐκόμιζε
νώτοις οὔτινα μόχθον ἀναινόμενος φιλότητι
τοίη μὲν ζωῷ φιλίη πέλεν ἀλλ ὅτε παῖδα
πότμος ἕλε πρῶτον μὲν ὀδυρομένῳ ἀτάλαντος
δελφὶς ἠϊόνεσσιν ἐπέδραμεν ἥλικα κοῦρον
μαστεύων φαίης κεν ἐτήτυμον ὄσσαν ἀκούειν
μυρομένου τοῖόν μιν ἀμήχανον ἄμπεχε πένθος
οὐδ ἔτι κικλήσκουσιν ἐπείθετο πολλάκις ἀστοῖς
νησαίοις οὐ βρῶσιν ὀρεγνυμένην ἐθέλεσκε
δέχνυσθαι μάλα δαἶψα καὶ ἐξ ἁλὸς ἔπλετ ἄϊστος
κείνης οὐδέ τις αὐτὸν ἐπεφράσατ οὐδ ἔτι χῶρον
ἵκετο τὸν μέν που παιδὸς πόθος οἰχομένοιο
ἔσβεσε σὺν δὲ θανόντι θανεῖν ἔσπευσεν ἑταίρῳ
καὶ τόσον ἀνθρώποισιν ὁμόφρονα θυμὸν ἔχοντας
Θρήϊκες ὑβρισταὶ καὶ ὅσοι Βύζαντος ἔχουσιν
ἄστυ σιδηρείοισι νοήμασιν ἀγρώσσουσιν
ἦ μέγ ἀταρτηροὶ καὶ ἀτάσθαλοι οὐδέ κε παίδων
οὐ πατέραν φείσαιντο κασιγνήτους τὀλέκοιεν
ῥηϊδίως τοῖος δὲ νόμος δυστερπέος ἄγρης
μητρὶ μὲν αἰνοτόκῳ δίδυμον γένος ἐγγὺς ὀπηδεῖ
δελφίνων ἀταλοῖσιν ἀλίγκιον ἠϊθέοισι
Θρήϊκες αὖ ἐπὶ τοῖσιν ἀπηνέες ἐντύνονται
στειλάμενοι δόρυ κοῦφον ἀτάσθαλον ἐς πόνον ἄγρης
οἱ μὲν δὴ λεύσσοντες ἐπειγόμενον σκάφος ἄντην
ἀτρεμέες μίμνουσι καὶ ἐς φόβον οὐχ ὁρόωσιν
οὔ τιν ὀϊόμενοι μερόπων δόλον οὐδέ τιν ἄτην
ἵξεσθαι σαίνουσι δἐνηέας ἠΰθ ἑταίρους
γηθόσυνοι χρίμπτοντες ἑὸν χαίροντες ὄλεθρον
οἱ δὲ θοῶς ἐλάσαντες ἀκοντιστῆρι τριαίνῃ
τήν τἀκίδα κλείουσι βέλος κρυερώτατον ἄγρης
δελφίνων ἕνα κοῦρον ἀνωΐστῳ βάλον ἄτῃ
αὐτὰρ ὅ γἰδνωθείς ὀδύνης ὕπο πικρὸν ἀχεύων
αὐτίχ ὑποβρυχίης εἴσω καταδύεται ἅλμης
ὀχθίζων σφακέλῳ τε καὶ ἀργαλέῃσιν ἀνίαις
οἱ δέ μιν οὐκ ἐρύουσι βιώμενοι ἦ γὰρ ἄν ἄγρης
μαψιδίως ἄλιον καὶ ἐτώσιον ἔργον ἄροιντο
ἀλλά οἱ ἱεμένῳ δολιχὴν ἐφιᾶσιν ἄγεσθαι
μήρινθον καὶ νῆα κατασπέρχουσιν ἐρετμοῖς
ἑσπόμενοι δελφῖνος ἀτυζομένοιο κελεύθοις
ἀλλ ὅτε λευγαλέῃσι κακηπελέων ὀδύνῃσι
κάμνῃ καὶ γλωχῖσι περισκαίρῃσι σιδήρου
δή ῥα τότ ἀδρανέων ἀναδύεται ἄλκιμα γυῖα
κεκμηκώς κούφοισιν ἀειρόμενος ῥοθίοισιν
ὕστατα φυσιόων μήτηρ δέ μιν οὔποτε λείπει
ἀλλ αἰεὶ μογέοντι συνέσπεται ἔκ τἀνιόντι
βυσσόθεν ἀχνυμένῃ τε καὶ αἰνότατον στεναχούσῃ
εἰδομένη φαίης κεν ὀδυρομένην ὁράασθαι
μητέρα περθομένης πόλιος περὶ δυσμενέεσσι
παίδων θἑλκομένων ὑπὸ ληΐδα δουρὸς ἀνάγκῃ
ὣς ἥ γαἴν ἀχέουσα δαϊζομένῳ περὶ παιδί
ὥστ αὐτὴ μογέουσα καὶ οὐτηθεῖσα σιδήρῳ
δινεύει τὸν δἄλλον ἑῆς ἀπὸ παῖδα κελεύθου
στέλλει ἐπεμπίπτουσα καὶ ὀτρύνουσα διώκει
φεῦγε τέκος μέροπες γὰρ ἀνάρσιοι οὐκέθ ἑταῖροι
ἡμῖν ἀλλὰ σίδηρον ἐφοπλίζουσι καὶ ἄγρην
ἤδη καὶ δελφῖσιν ἐπεντύνουσιν Ἄρηα
σπονδάς τἀθανάτων καὶ ὁμοφροσύνην ἀλιτόντες
τοῖα καὶ ἄφθογγός περ ὅμως τεκέεσσιν ἑοῖσι
μυθεῖται καὶ τὸν μὲν ἀπέτρεπε τῆλε φέβεσθαι
τῷ δἑτέρῳ κρυερῶς μεμογηότι συμμογέουσα
αὐτῆς ἄγχ ἀκάτοιο συνέσπεται οὐδ ἀπολείπει
οὐδέ τις ἱέμενός περ ἀποτρέψειε τεκοῦσαν
οὔτε βαλὼν οὔτ ἄλλο φέρων δέος ἀλλ ἅμα παιδὶ
ἑλκομένῳ δύστηνος ἀνέλκεται ὄφρα πελάσσῃ
δυσμενέων ὑπὸ χεῖρας ἀνάρσιοι ἦ μέγ ἀλιτροὶ
οἵδ οὔτ οἰκτείρουσιν ἀτυζομένην ὁρόωντες
οὔτε νόον γνάμπτουσι σιδήρεον ἀλλὰ καὶ αὐτὴν
χαλκείαις ἀκίδεσσι καταΐγδην ἐλάσαντες
παῖδά τε καὶ γενέτειραν ὁμῇ συναπέφθισαν ἄτῃ
ἔφθισαν οὐκ ἀέκουσαν ἐπεὶ περὶ παιδὶ θανόντι
μήτηρ καὶ φρονέουσα καὶ ἱεμένη δεδάϊκται
ὡς δὁπότ ὀρταλίχοισι χελιδόσι νηπιάχοισι
νέρθεν ὑπὲξ ὀρόφοιο τυχὼν ὄφις ἄγχι πελάσσῃ
καὶ τοὺς μὲν κατέπεφνε καὶ ἔσπασεν ἔνδον ὀδόντων
μήτηρ δὲ πρῶτον μὲν ἀτυζομένη δεδόνηται
λοίγια τετριγυῖα φόνου γόον ἀλλ ὅτε παῖδας
ἀθρήσῃ φθιμένους ἣ δοὐκέτι φύξιν ὀλέθρου
δίζεται ἀλλ αὐτῇσιν ὑπαὶ γενύεσσι δράκοντος
εἱλεῖται μέσφ ὄρνιν ἕλῃ παιδοκτόνος ἄτη
ὣς ἄρα καὶ δελφῖνι νέῳ συναπέφθιτο μήτηρ
χεῖρας ἐς ἰχθυβόλων αὐτάγρετος ἀντήσασα
ἔθνεα δὀστρακόρινα τά θἑρπύζουσι θαλάσσῃ
πάντα φάτις μήνης μὲν ἀεξομένης κατὰ κύκλον
σαρκὶ περιπλήθειν καὶ πίονα ναιέμεν οἶκον
φθινούσης δἐξαῦτις ἀφαυροτέροις μελέεσσι
ῥικνοῦσθαι τοίη τις ἐνί σφισιν ἐστὶν ἀνάγκη
τῶν δὲ τὰ μὲν δύνοντες ὑπόβρυχα χερσὶ λέγονται
ἀνέρες ἐκ ψαμάθοιο τὰ δἐκ σπιλάδων ἐρύουσι
νωλεμὲς ἐμπεφυῶτα τὰ δᾐόσιν ἔπτυσαν αὐταῖς
κύματα καὶ βόθροισι λαχαινομένης ψαμάθοιο
πορφύραι αὖ πέρι δή τι μετ ὀστρείοισιν ἔασι
λίχναι τοίη δέ σφιν ἐτήτυμος ἵσταται ἄγρη
κυρτίδες ἠβαιαὶ ταλάροις γεγάασιν ὁμοῖαι
πυκνῇσι σχοίνοισι τετυγμέναι ἐν δἄρα τῇσι
στρόμβος συγκέλσαντες ὁμοῦ χήμῃσι τίθενται
αἱ δὅταν ἐμπελάσωσι βορῆς μεθύουσαι ἔρωτι
γλῶσσαν ὑπὲκ θαλάμης δολιχὴν βάλον ἡ δὲ τέτυκται
λεπτή τὀξείη τε διὰ σχοίνων δἐτάνυσσαν
φορβῆς ἱέμεναι χαλεπῆς δἤντησαν ἐδωδῆς
γλῶσσα γὰρ ἐν σχοίνοισιν ἐρειδομένη πυκινῇσιν
οἰδάνεται στείνει δὲ λύγων βρόχος οὐδ ἔτ ὀπίσσω
ἀνδύνει μεμαυῖα μένει δὀδύνῃσι ταθεῖσα
εἰσόκεν αὖ ἐρύσωσι περὶ γλώσσῃ μεμαυίας
πορφυρέοις κάλλιστον ὑφάσμασιν ἄνθος ἄγοντες
Σπογγοτόμων δοὔ φημι κακώτερον ἄλλον ἄεθλον
ἔμμεναι οὐδ ἄνδρεσσιν ὀϊζυρώτερον ἔργον
βρώμῃ τἠδὲ ποτοῖσιν ἀφαυροτέροισι μέλονται
ὕπνῳ τοὐχ ἁλιεῦσιν ἐοικότι μαλθάσσονται
ὡς δὅτ ἀνὴρ εὔγηρυν ἐφοπλίζητ ἐς ἀγῶνα
μολπῆς εὐφόρμιγγος ἔχων Φοιβήϊον εὖχος
πᾶσα δέ οἱ μέλεται κομιδή πάντῃ δὲ φυλάσσει
πιαίνων ἐς ἄεθλα λιγυφθόγγου μέλος αὐδῆς
ὣς οἵ γἐνδυκέως κομιδὴν εὔφρουρον ἔχουσι
ὄφρα σφι πνοιή τε μένῃ ποτὶ βυσσὸν ἰοῦσιν
ἀσκηθής προτέροιο δἀναψύξωσι πόνοιο
ἀλλ ὅτ ἀεθλεύωσι μέγαν πόνον ἐξανύοντες
εὐχόμενοι μακάρεσσιν ἁλὸς μεδέουσι βαθείης
ἀρῶνται κήτειον ἀλεξῆσαί σφισι πῆμα
μήτε τιν ἀντιάσαι λώβην ἁλός ἢν δἐσίδωνται
κάλλιχθυν τότε δή σφι νόον μέγα θάρσος ἱκάνει
οὐ γάρ πω κείνῃσι νομαῖς ἔνι κῆτος ἄαπτον
οὐ δάκος οὐδέ τι πῆμα θαλάσσιον ἄλλο φαάνθη
ἀλλ αἰεὶ καθαροῖσιν ἀπημάντοις τε πόροισι
τέρπονται τῷ καί μιν ἐφήμισαν ἱερὸν ἰχθύν
τῷ δἐπιγηθήσαντες ἐπισπεύδουσι πόνοισι
πείσματι μηκεδανῷ μεσάτης ὑπὲρ ἰξύος ἀνὴρ
ἔζωσται παλάμῃσι δἐν ἀμφοτέρῃσιν ἀείρει
τῇ μὲν ἐριβριθῆ μολίβου χύσιν ἀμφιμεμαρπώς
δεξιτερῇ δἅρπην εὐήκεα χειρὶ τιταίνει
φρουρεῖ δἐν γενύεσσιν ὑπὸ στόμα λευκὸν ἄλειφαρ
στὰς δἄρ ὑπὲρ πρώρης ἐσκέψατο πόντιον οἶδμα
ὁρμαίνων βριθύν τε πόνον καὶ ἀθέσφατον ὕδωρ
οἱ δέ μιν ὀτρύνουσιν ἐπισπέρχουσί τε μύθοις
θαρσαλέοις ἐπὶ μόχθον ἅτ ἐν νύσσῃ βεβαῶτα
ἄνδρα ποδωκείης δεδαημένον ἀλλ ὅτε θυμῷ
θαρσήσῃ δίναις μὲν ἐνήλατο τὸν δὲ καθέλκει
ἱέμενον πολιοῦ μολίβου βεβριθότος ὁρμή
αὐτὰρ ὅ γἐς βυσσὸν προμολὼν ἐξέπτυσ ἀλοιφήν
ἡ δὲ μέγα στίλβει τε καὶ ὕδατι μίσγεται αὐγή
ὄρφνης ἠΰτε πυρσὸς ἀνὰ κνέφας ὄμμα φαείνων
πέτραις δἐμπελάσας σπόγγους ἴδεν οἱ δὲ φύονται
ἐν νεάτοις πλαταμῶσιν ἀρηρότες ἐν σπιλάδεσσι
καί σφισι καὶ πνοιὴν φάτις ἔμμεναι οἷα καὶ ἄλλοις
ὅσσα πολυρραθάγοισιν ἐνὶ σπιλάδεσσι φύονται
αἶψα δἐπαΐξας δρεπάνῃ τάμε χειρὶ παχείῃ
ὥστε τις ἀμητὴρ σπόγγων δέμας οὐδέ τι μέλλει
δηθύνων σχοῖνον δὲ θοῶς κίνησεν ἑταίροις
σημαίνων κραιπνῶς μιν ἀνελκέμεν αἷμα γὰρ ἐχθρὸν
αὐτίκ ἀπὸ σπόγγων ῥαθαμίζεται ἀμφὶ δἄρ ἀνδρὶ
εἱλεῖται πνοιῇ δὲ δυσαέϊ πολλάκι φῶτα
ἔσβεσε μυκτήρεσσιν ἐνισχόμενος βαρὺς ἰχώρ
τοὔνεκα λαιψηρῶς ἀναδύεται ὥστε νόημα
ἑλκόμενος τὸν μέν τις ἰδὼν προφυγόντα θαλάσσης
ἄμφω γηθήσειε καὶ οἰκτείρων ἀκάχοιτο
ὧδε γὰρ ἠπεδανοῖσι παριεμένου μελέεσσι
δείματι καὶ καμάτῳ θυμαλγέϊ γυῖα λέλυνται
πολλάκι δἐχθίστης τε τυχὼν καὶ ἀπηνέος ἄγρης
ἅλμενος ἐς πόντοιο βαθὺν πόρον οὐκέτ ἀνέσχε
δύσμορος ἀντιάσας δυσδερκέϊ θηρὶ πελώρῳ
καί ῥὁ μὲν οἷς ἑτάροισιν ἐπισείων θαμὰ δεσμὸν
κέκλεται αὖ ἐρύειν τὸ δέ οἱ δέμας ἡμιδάϊκτον
κητείη τε βίη καὶ ὁμόστολοι ἔσπασαν ἄνδρες
οἰκτρὸν ἰδεῖν ἔτι νηὸς ἐφιέμενον καὶ ἑταίρων
οἱ δὲ θοῶς κεῖνόν τε πόρον καὶ λυγρὸν ἄεθλον
ἀχνύμενοι λείπουσι καὶ ἐς χέρσον κατάγονται
λείψανα δυστήνοιο περικλαίοντες ἑταίρου
Τόσσ ἐδάην σκηπτοῦχε διοτρεφές ἔργα θαλάσσης
σοὶ δαἰεὶ νῆες μὲν ἀπήμονες ἰθύνοιντο
πεμπόμεναι λιαροῖσι καὶ ἰθυπόροισιν ἀήταις
αἰεὶ δἰχθυόεσσα περιπλήθοιτο θάλασσα
γαίης δἀστυφέλικτα Ποσειδάων ἐρύοιτο
Ἀσφάλιος ῥιζοῦχα θεμείλια νέρθε φυλάσσων
μᾶτερ ἐμά τὸ τεόν χρύσασπι Θήβα
πρᾶγμα καὶ ἀσχολίας ὑπέρτερον
θήσομαι μή μοι κραναὰ νεμεσάσαι
Δᾶλος ἐν ᾇ κέχυμαι
τί φίλτερον κεδνῶν τοκέων ἀγαθοῖς
εἶξον Ὠπολλωνιάς ἀμφοτερᾶν τοι χαρίτων σὺν θεοῖς ζεύξω τέλος
καὶ τὸν ἀκειρεκόμαν Φοῖβον χορεύων
ἐν Κέῳ ἀμφιρύτᾳ σὺν ποντίοις
ἀνδράσιν καὶ τὰν ἁλιερκέα Ἰσθμοῦ
δειράδ ἐπεὶ στεφάνους
ἓξ ὤπασεν Κάδμου στρατῷ ἐξ ἀέθλων
καλλίνικον πατρίδι κῦδος ἐν ᾇ καὶ τὸν ἀδείμαντον Ἀλκμήνα τέκεν
παῖδα θρασεῖαι τόν ποτε Γηρυόνα φρῖξαν κύνες
ἀλλ ἐγὼ Ἡροδότῳ τεύχων τὸ μὲν ἅρματι τεθρίππῳ γέρας
ἁνία τἀλλοτρίαις οὐ χερσὶ νωμάσαντ ἐθέλω
ἢ Καστορείῳ ἢ Ἰολάοι ἐναρμόξαι νιν ὕμνῳ
κεῖνοι γὰρ ἡρώων διφρηλάται Λακεδαίμονι καὶ Θήβαις ἐτέκνωθεν κράτιστοι
ἔν τἀέθλοισι θίγον πλείστων ἀγώνων
καὶ τριπόδεσσιν ἐκόσμησαν δόμον
καὶ λεβήτεσσιν φιάλαισί τε χρυσοῦ
γευόμενοι στεφάνων
νικαφόρων λάμπει δὲ σαφὴς ἀρετὰ
ἔν τε γυμνοῖσι σταδίοις σφίσιν ἔν τἀσπιδοδούποισιν ὁπλίταις δρόμοις
οἷά τε χερσὶν ἀκοντίζοντες αἰχμαῖς
καὶ λιθίνοις ὁπότ ἐν δίσκοις ἵεν
οὐ γὰρ ἦν πεντάθλιον ἀλλ ἐφ ἑκάστῳ
ἔργματι κεῖτο τέλος
τῶν ἀθρόοις ἀνδησάμενοι θαμάκις
ἔρνεσιν χαίτας ῥεέθροισί τε Δίρκας ἔφανεν καὶ παρ Εὐρώτᾳ πέλας
Ἰφικλέος μὲν παῖς ὁμόδαμος ἐὼν Σπαρτῶν γένει
χαίρετ ἐγὼ δὲ Ποσειδάωνι Ἰσθμῷ τε ζαθέᾳ
Ὀγχηστίαισίν τἀϊόνεσσιν περιστέλλων ἀοιδὰν
γαρύσομαι τοῦδ ἀνδρὸς ἐν τιμαῖσιν ἀγακλέα τὰν Ἀσωποδώρου πατρὸς αἶσαν
Ὀρχομενοῖό τε πατρῴαν ἄρουραν
ἅ νιν ἐρειδόμενον ναυαγίαις
ἐξ ἀμετρήτας ἁλὸς ἐν κρυοέσσᾳ
δέξατο συντυχίᾳ
νῦν δαὖτις ἀρχαίας ἐπέβασε πότμος
συγγενὴς εὐαμερίας ὁ πονήσαις δὲ νόῳ καὶ προμάθειαν φέρει
εἰ δἀρετᾷ κατάκειται πᾶσαν ὀργάν
ἀμφότερον δαπάναις τε καὶ πόνοις
χρή νιν εὑρόντεσσιν ἀγάνορα κόμπον
μὴ φθονεραῖσι φέρειν
γνώμαις ἐπεὶ κούφα δόσις ἀνδρὶ σοφῷ
ἀντὶ μόχθων παντοδαπῶν ἔπος εἰπόντ ἀγαθὸν ξυνὸν ὀρθῶσαι καλόν
μισθὸς γὰρ ἄλλοις ἄλλος ἐφ ἔργμασιν ἀνθρώποις γλυκύς
μηλοβότᾳ τἀρότᾳ τὀρνιχολόχῳ τε καὶ ὃν πόντος τρέφει
γαστρὶ δὲ πᾶς τις ἀμύνων λιμὸν αἰανῆ τέταται
ὃς δἀμφ ἀέθλοις ἢ πολεμίζων ἄρηται κῦδος ἁβρόν
εὐαγορηθεὶς κέρδος ὕψιστον δέκεται πολιατᾶν καὶ ξένων γλώσσας ἄωτον
ἄμμι δἔοικε Κρόνου σεισίχθον υἱὸν
γείτον ἀμειβομένοις εὐεργέταν
ἁρμάτων ἱπποδρόμιον κελαδῆσαι
καὶ σέθεν Ἀμφιτρύων
παῖδας προσειπεῖν τὸν Μινύα τε μυχὸν
καὶ τὸ Δάματρος κλυτὸν ἄλσος Ἐλευσῖνα καὶ Εὔβοιαν ἐν γναμπτοῖς δρόμοις
Πρωτεσίλα τὸ τεὸν δἀνδρῶν Ἀχαιῶν
ἐν Φυλάκᾳ τέμενος συμβάλλομαι
πάντα δἐξειπεῖν ὅσ ἀγώνιος Ἑρμᾶς
ἵπποις ἀφαιρεῖται βραχὺ μέτρον ἔχων
ὕμνος ἦ μὰν πολλάκι καὶ τὸ σεσωπαμένον εὐθυμίαν μείζω φέρει
εἴη νιν εὐφώνων πτερύγεσσιν ἀερθέντ ἀγλααῖς
Πιερίδων ἔτι καὶ Πυθῶθεν Ὀλυμπιάδων τἐξαιρέτοις
Ἀλφεοῦ ἔρνεσι φράξαι χεῖρα τιμὰν ἑπταπύλοις
Θήβαισι τεύχοντ εἰ δέ τις ἔνδον νέμει πλοῦτον κρυφαῖον
ἄλλοισι δἐμπίπτων γελᾷ ψυχὰν Ἀΐδᾳ τελέων οὐ φράζεται δόξας ἄνευθεν
οἱ μὲν πάλαι ὦ Θρασύβουλε φῶτες οἳ χρυσαμπύκων
ἐς δίφρον Μοισᾶν ἔβαινον κλυτᾷ φόρμιγγι συναντόμενοι
ῥίμφα παιδείους ἐτόξευον μελιγάρυας ὕμνους
ὅστις ἐὼν καλὸς εἶχεν Ἀφροδίτας
εὐθρόνου μνάστειραν ἁδίσταν ὀπώραν
ἁ Μοῖσα γὰρ οὐ φιλοκερδής πω τότ ἦν οὐδ ἐργάτις
οὐδ ἐπέρναντο γλυκεῖαι μελιφθόγγου ποτὶ Τερψιχόρας
ἀργυρωθεῖσαι πρόσωπα μαλθακόφωνοι ἀοιδαί
νῦν δἐφίητι τὸ τὠργείου φυλάξαι
ῥῆμ ἀλαθείας ἐτᾶς ἄγχιστα βαῖνον
χρήματα χρήματ ἀνήρ ὃς φᾶ κτεάνων θἅμα λειφθεὶς καὶ φίλων
ἐσσὶ γὰρ ὦν σοφός οὐκ ἄγνωτ ἀείδω
Ἰσθμίαν ἵπποισι νίκαν
τὰν Ξενοκράτει Ποσειδάων ὀπάσαις
Δωρίων αὐτῷ στεφάνωμα κόμᾳ
πέμπεν ἀναδεῖσθαι σελίνων
εὐάρματον ἄνδρα γεραίρων Ἀκραγαντίνων φάος
ἐν Κρίσᾳ δεὐρυσθενὴς εἶδ Ἀπόλλων νιν πόρε τἀγλαΐαν
καὶ τόθι κλειναῖς δἘρεχθειδᾶν χαρίτεσσιν ἀραρὼς
ταῖς λιπαραῖς ἐν Ἀθάναις οὐκ ἐμέμφθη
ῥυσίδιφρον χεῖρα πλαξίπποιο φωτός
τὰν Νικόμαχος κατὰ καιρὸν νεῖμ ἁπάσαις ἁνίαις
ὅντε καὶ κάρυκες ὡρᾶν ἀνέγνον σπονδοφόροι Κρονίδα
Ζηνὸς Ἀλεῖοι παθόντες πού τι φιλόξενον ἔργον
ἁδυπνόῳ τέ νιν ἀσπάζοντο φωνᾷ
χρυσέας ἐν γούνασιν πίτνοντα Νίκας
γαῖαν ἀνὰ σφετέραν τὰν δὴ καλέοισιν Ὀλυμπίου Διὸς
ἄλσος ἵν ἀθανάτοις Αἰνησιδάμου
παῖδες ἐν τιμαῖς ἔμιχθεν
καὶ γὰρ οὐκ ἀγνῶτες ὑμῖν ἐντὶ δόμοι
οὔτε κώμων ὦ Θρασύβουλ ἐρατῶν
οὔτε μελικόμπων ἀοιδᾶν
οὐ γὰρ πάγος οὐδὲ προσάντης ἁ κέλευθος γίνεται
εἴ τις εὐδόξων ἐς ἀνδρῶν ἄγοι τιμὰς Ἑλικωνιάδων
μακρὰ δισκήσαις ἀκοντίσσαιμι τοσοῦθ ὅσον ὀργὰν
Ξεινοκράτης ὑπὲρ ἀνθρώπων γλυκεῖαν
ἔσχεν αἰδοῖος μὲν ἦν ἀστοῖς ὁμιλεῖν
ἱπποτροφίας τε νομίζων ἐν Πανελλάνων νόμῳ
καὶ θεῶν δαῖτας προσέπτυκτο πάσας οὐδέ ποτε ξενίαν
οὖρος ἐμπνεύσαις ὑπέστειλ ἱστίον ἀμφὶ τράπεζαν
ἀλλ ἐπέρα ποτὶ μὲν Φᾶσιν θερείαις
μή νυν ὅτι φθονεραὶ θνατῶν φρένας ἀμφικρέμανται ἐλπίδες
μήτ ἀρετάν ποτε σιγάτω πατρῴαν
οὐκ ἐλινύσοντας αὐτοὺς εἰργασάμαν
ταῦτα Νικάσιππ ἀπόνειμον ὅταν
εἴ τις ἀνδρῶν εὐτυχήσαις ἢ σὺν εὐδόξοις ἀέθλοις
ἢ σθένει πλούτου κατέχει φρασὶν αἰανῆ κόρον
ἄξιος εὐλογίαις ἀστῶν μεμίχθαι
Ζεῦ μεγάλαι δἀρεταὶ θνατοῖς ἕπονται
ἐκ σέθεν ζώει δὲ μάσσων ὄλβος ὀπιζομένων πλαγίαις δὲ φρένεσσιν
οὐχ ὁμῶς πάντα χρόνον θάλλων ὁμιλεῖ
εὐκλέων δἔργων ἄποινα χρὴ μὲν ὑμνῆσαι τὸν ἐσλόν
χρὴ δὲ κωμάζοντ ἀγαναῖς χαρίτεσσιν βαστάσαι
μοῖρα πρὸς εὐφροσύναν τρέψαι γλυκεῖαν
ἦτορ ἐν βάσσαισιν Ἰσθμοῦ δεξαμένῳ στεφάνους τὰ δὲ κοίλᾳ λέοντος
ἐν βαθυστέρνου νάπᾳ κάρυξε Θήβαν
ἱπποδρομίᾳ κρατέων ἀνδρῶν δἀρετὰν
σύμφυτον οὐ κατελέγχει
ἴστε μὰν Κλεωνύμου
δόξαν παλαιὰν ἅρμασιν
καὶ ματρόθε Λαβδακίδαισιν σύννομοι
αἰὼν δὲ κυλινδομέναις ἁμέραις ἄλλ ἄλλοτ ἐξ
ἔστι μοι θεῶν ἕκατι μυρία παντᾷ κέλευθος
ὦ Μέλισσ εὐμαχανίαν γὰρ ἔφανας Ἰσθμίοις
ὑμετέρας ἀρετὰς ὕμνῳ διώκειν
αἷσι Κλεωνυμίδαι θάλλοντες αἰεὶ
σὺν θεῷ θνατὸν διέρχονται βιότου τέλος ἄλλοτε δἀλλοῖος οὖρος
πάντας ἀνθρώπους ἐπαΐσσων ἐλαύνει
τοὶ μὲν ὦν Θήβαισι τιμάεντες ἀρχᾶθεν λέγονται
πρόξενοί τἀμφικτιόνων κελαδεννᾶς τὀρφανοὶ
ὕβριος ὅσσα δἐπ ἀνθρώπους ἄηται
μαρτύρια φθιμένων ζωῶν τε φωτῶν
ἀπλέτου δόξας ἐπέψαυσαν κατὰ πᾶν τέλος ἀνορέαις δἐσχάταισιν
οἴκοθεν στάλαισιν ἅπτονθ Ἡρακλείαις
καὶ μηκέτι μακροτέραν σπεύδειν ἀρετάν
χαλκέῳ τἌρει ἅδον
ἀλλ ἁμέρᾳ γὰρ ἐν μιᾷ
τραχεῖα νιφὰς πολέμοιο τεσσάρων
ἀνδρῶν ἐρήμωσεν μάκαιραν ἑστίαν
νῦν δαὖ μετὰ χειμέριον ποικίλων μηνῶν ζόφον
καὶ γέφυραν ποντιάδα πρὸ Κορίνθου τειχέων
ἐκ λεχέων ἀνάγει φάμαν παλαιὰν
εὐκλέων ἔργων ἐν ὕπνῳ γὰρ πέσεν ἀλλ ἀνεγειρομένα χρῶτα λάμπει
ἅ τε κἀν γουνοῖς Ἀθανᾶν ἅρμα καρύξαισα νικᾶν
ἔν τἈδραστείοις ἀέθλοις Σικυῶνος ὤπασεν
τοιάδε τῶν τότ ἐόντων φύλλ ἀοιδᾶν
οὐδὲ παναγυρίων ξυνᾶν ἀπεῖχον